Az EGT-Vegyesbizottság 31/2000 határozata

(2000. március 31.)

az EGT-megállapodás IV. mellékletének (Energia) módosításáról

AZ EGT-VEGYESBIZOTTSÁG,

tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra (a továbbiakban: a Megállapodás), és különösen annak 98. cikkére,

mivel:

(1) A Megállapodás IV. mellékletét az 1999. november 26-i 168/1999 EGT-vegyesbizottsági rendelet [1] módosította.

(2) A kőolaj beszerzési költségeivel és a kőolajtermékek fogyasztói árával kapcsolatos információcsere és konzultáció közösségi eljárásáról szóló, 1999. április 22-i 1999/280/EK tanácsi határozatot [2] be kell építeni a Megállapodásba.

(3) A kőolaj beszerzési költségeivel és a kőolajtermékek fogyasztói árával kapcsolatos információcsere és konzultáció közösségi eljárásáról szóló 1999/280/EK tanácsi határozat végrehajtásáról szóló, 1999. július 26-i 1999/566/EK bizottsági határozatot [3] be kell építeni a Megállapodásba.

(4) Az 1999. április 22-i 1999/280/EK tanácsi határozat hatályon kívül helyezi a Közösségben a kőolaj és kőolajtermékek árával kapcsolatos közösségi tájékoztatási és konzultációs eljárásról szóló, 1976. május 4-i 76/491/EGK tanácsi irányelvet, amelyet következésképpen el kell hagyni a Megállapodásból.

(5) Az 1999/566/EK bizottsági határozat hatályon kívül helyezi a Közösségben a kőolaj és kőolajtermékek árával kapcsolatos közösségi tájékoztatási és konzultációs eljárásról szóló 76/491/EGK irányelv végrehajtásáról szóló, 1977. január 26-i 77/190/EGK bizottsági határozatot, amelyet következésképpen el kell hagyni a Megállapodásból,

A KÖVETKEZŐKÉPPEN HATÁROZOTT:

1. cikk

A Megállapodás IV. mellékletének 3. pontja (76/491/EGK tanácsi irányelv) helyébe a következő szöveg lép:

"399 D 0280: A Bizottság 1999. április 22-i 1999/280/EK határozata a kőolaj beszerzési költségeivel és a kőolajtermékek fogyasztói árával kapcsolatos információcsere és konzultáció közösségi eljárásáról (HL L 110., 1999.4.28., 8. o.)."

.

2. cikk

(1) A Megállapodás IV. mellékletének 3a. pontja (77/190/EGK bizottsági határozat) helyébe a következő szöveg lép:

"399 D 0566: A Bizottság 1999. július 26-i 1999/566/EK határozata a kőolaj beszerzési költségeivel és a kőolajtermékek fogyasztói árával kapcsolatos információcsere és konzultáció közösségi eljárásáról szóló 1999/280/EK tanácsi határozat végrehajtásáról (HL L 216., 1999.8.14., 8. o.)."

.

(2) A Megállapodás IV. mellékletének 1. függelékét el kell hagyni.

3. cikk

Az 1999/280/EK tanácsi határozat és az 1999/566/EK bizottsági határozat izlandi és norvég nyelvű szövegei, amelyeket az Európai Közösségek Hivatalos Lapjának EGT-kiegészítésében közzé kell tenni, hitelesek.

4. cikk

Ez a határozat 2000. április 1-jén lép hatályba, amennyiben a Megállapodás 103. cikkének (1) bekezdésében előírt összes értesítést eljuttatták az EGT-Vegyesbizottsághoz [4].

5. cikk

Ezt a határozatot az Európai Közösségek Hivatalos Lapjának EGT-re vonatkozó részében, illetve EGT-kiegészítésében közzé kell tenni.

Kelt Brüsszelben, 2000. március 31-én.

az EGT-Vegyesbizottság részéről

az elnök

F. Barbaso

[1] A Hivatalos Lapban még nem tették közzé.

[2] HL L 110., 1999.4.28., 8. o.

[3] HL L 216., 14.8.1999, 8. o.

[4] Alkotmányos követelmények nem merültek fel.

--------------------------------------------------